Diari Oficial de la Generalitat Valenciana


Sumari del DOGV 7517, del 04-05-2015 (2015/3825)

RESOLUCIÓ de 14 d'abril de 2015, del director general de Farmàcia i Productes Sanitaris, per mitjà de la qual es deleguen competències en matèria sancionadora.
---------------------------------------------------------------------------------------------------------------------------------------------------------------

### Dades del document

Número de DOGV
:   7517

Data del DOGV
:   04-05-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/3825


Data del document
:   14-04-2015

Organisme emissor
:   Conselleria de Sanitat

Tipus de document
:   Resolució

RESOLUCIÓ de 14 d'abril de 2015, del director general de Farmàcia i Productes Sanitaris, per mitjà de la qual es deleguen competències en matèria sancionadora. [2015/3825]  
La Llei 13/2007, de 22 de novembre, de la Generalitat, de Medicaments Veterinaris, establix en l'article 29, apartat tercer, que l'exercici de la potestat sancionadora correspondrà a la direcció general competent en matèria de farmàcia per a les infraccions lleus.  
La Llei 6/1998, de 22 de juny, d'Ordenació Farmacèutica de la Comunitat Valenciana, establix en l'article 66 que s'establiran reglamentàriament els òrgans de la Conselleria de Sanitat competents per a imposar les sancions relatives a les infraccions lleus, greus i molt greus fins a 300.000 euros. No obstant això, amb caràcter previ, el Decret 44/1992, de 16 de març, del Govern Valencià, pel qual es determinen el procediment, les sancions i la competència sancionadora en relació amb les infraccions sanitàries i d'higiene alimentària, modificat pel Decret 57/2005, d'11 de març, del Consell, va atribuir als directors territorials de la Conselleria de Sanitat la competència per a la imposició de sancions fins a 3.000 euros per cada infracció comesa en el seu àmbit territorial, i als directors generals de la Conselleria de Sanitat, o òrgans equivalents que en cada moment tinguen competències sobre la matèria, per a la imposició de sancions entre 3.000,01 euros i 30.000 euros, el límit sancionador establit en la Llei 6/1998, de 22 de juny, per a les infraccions lleus.  
  
Amb la finalitat de realitzar i agilitzar la gestió dels expedients sancionadors per la comissió d'infraccions lleus en matèria de medicaments veterinaris i d'ordenació farmacèutica, procedix realitzar l'oportuna delegació de competències d'acord amb l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
En virtut d'això, resolc:  
  
Primer  
Es delega en els directors territorials de la Conselleria de Sanitat la competència per a imposar sancions per la comissió d'infraccions lleus, comeses en el seu àmbit territorial, previstes en l'article 29, apartat tercer, de la Llei 13/2007, de 22 de novembre, de 2007, de la Generalitat, de Medicaments Veterinaris, i en l'article 64.A, Infraccions lleus, de la Llei 6/1998, de 22 de juny, d'Ordenació Farmacèutica de la Comunitat Valenciana.  
  
Segon  
En les resolucions i actes que s'adopten en virtut del que preveu esta resolució es farà constar expressament que es dicten fent ús de les facultats delegades i que es consideren a tots els efectes dictades per l'òrgan delegatori.  
  
Tercer  
Les delegacions d'atribucions i funcions aprovades per mitjà d'esta resolució s'entenen sense perjuí de les facultats de l'òrgan delegatori per a avocar el coneixement i resolució dels assumptes que considere oportuns, i que també podrà revocar la delegació en qualsevol moment, de conformitat amb els articles 14 de la Llei 30/1992, de 26 de novembre, i 68.5 de la Llei 5/1983, de 30 de desembre, del Consell.  
  
  
Quart  
Esta resolució produirà efectes l'endemà que es publique en el Diari Oficial de la Comunitat Valenciana.  
  
València, 14 d'abril de 2015.- El director general de Farmàcia i Productes Sanitaris: José Luis Trillo Mata.